Emmanuel SIBOMANA yatangiye gukunda Itangazamakuru no kuryiyumvamo agifite imyaka 6, aho mu Rwanda hari Radio rukumbi ariyo Radio Rwanda, hakaba hari umunyamakuru witwa SIBOMANA Athanase wakoraga kuri iyo Radio muri Animation ndetse agakina amakinamico mu Itorero Indamutsa, ubwo Emmanuel SIBOMANA agakunda uburyo akina, na we nubwo yari akiri umwana agambirira ko naba mukuru azaruhuka ari uko abaye umunyamakuru, ibi byatumye ahita aniyita SIBOMANA Athanase mu mwanya wo kwitwa SIBOMANA Emmanuel amazina yiswe n’ababyeyi, ariko ibi bikaba byari bizwi n’abanyeshuri bo ku ishuri na mwarimu arimo , kuko ahamya ko yibuka ko yarangije umwaka wa mbere w’amashuri abanza yitwa SIBOMANA Athanase ndetse bikanandikwa no kundangamanota ye(Bulletin Scolaire), ariko yagera murugo akayihisha, gusa nyuma yaje kuvumburwa, ababyeyi baza kubivuga ku ishuri barabihinduza, ikindi ni uko Mama we umubyara na mushiki we w’imfura, banyuze ku ishuri bagiye kurema isoko ryo mu Ruhango, baza mu ishuri kumureba, bageze mu muryango bamuhamagara mu izina rye Emmanuel, nuko ahitamo kubihisha yubika umutwe mu maguru, kuko yumvaga ari nko kumutuka no kumusebya mubandi banyeshuri, mugihe bo bari bazi ko yitwa Athanase, barinda bagenda bamubuze yanga kubiyereka.